钦定古今图书集成/明伦汇编/官常典/第164卷 > 介
## 钦定古今图书集成/明伦汇编/官常典/第164卷 > 介

襄王二十一年春，介葛卢朝于鲁。冬，介葛卢来。
按《春秋》僖公二十九年，按《左传》二十九年春，介葛
卢来朝，舍于昌衍之上，公在会，馈之刍米。冬，介葛卢
来，以未见公故，复来朝，礼之，加燕好。介葛卢闻牛鸣，
曰：“是生三牺，皆用之矣。其音云，问之而信。”

〈注〉介，东夷国也。在城阳黔陬县。葛卢，介，君名也。不称朝，不见公，且不能行朝礼。虽不见公，国宾礼之，故书。

襄王二十二年秋介人侵萧。

按：《春秋》僖公三十年。